रियो: एक तरफ जहां रोनाल्डो के रियल मैड्रिड छोड़ने के कयास लगाए जा रहे हैं, वहीं ब्राजील के करिश्माई फारवर्ड नेमार के मैड्रिड से जुड़ने की खबरें भी हवा में थीं। अब नेमार ने स्पेनिश क्लब रियल मैड्रिड में शामिल होने की खबरों को सिरे से खारिज करते हुए कहा कि उनका ध्यान केवल ब्राजील से विश्व कप खेलने पर केंद्रित है। 'ईएसपीएन' ने नेमार के हवाले से बताया, "मेरा ध्यान ब्राजील पर केंद्रित हैं, लोग बेतुकी बात कर रहे हैं जिसका जवाब देना मैं उचित नहीं समझता।"